Useyn Bolt professional futbolda debyut qildi

Yamaykalik mashhur atlet Useyn Bolt Norvegiyaning «Stryomsgodset» klubi tarkibida debyut o‘yinini o‘tkazdi.
31 yoshli sobiq sprinter Norvegiya o‘smirlar terma jamoasiga qarshi o‘tkazilgan o‘rtoqlik bahsining 71-daqiqasida zaxiradan maydonga tushdi va darvoza tomon bitta zarba yo‘lladi. O‘yin «Stryomsgodset»ning 0:1 hisobidagi mag‘lubiyati bilan yakunlandi.
Avvalroq, Bolt Dortmundning «Borussiya» va Janubiy Afrikaning «Mamelodi Sandaunz» klublarida mashg‘ulot o‘tkazib, professional futbolchilik faoliyatini boshlash niyati borligini aytgan edi.